วิษณุ เผย สมคิด บอก สิงคโปร์ยุบสภา พูดกับสื่อ แต่ถูกโยงการเมือง 
นายวิษณุ เครืองาม รองนายกรัฐมนตรี เผย สมคิด แจง ครม.เรื่อง สิงคโปร์ยุบสภา แค่พูดกับสื่อฯ แต่ถูกคนโยงเป็นการเมืองไทย ยัน นายกฯ ไม่เคยพูดถึงเรื่องยุบสภาวันที่ 1 ก.ค. ที่ทำเนียบรัฐบาล นายวิษณุ เครืองาม รองนายกรัฐมนตรี ให้สัมภาษณ์ถึงกรณีที่ นายสมคิด จาตุศรีพิทักษ์ รองนายกรัฐมนตรี กล่าวในระหว่างการมอบนโยบายต่อสำนักงานส่งเสริมวิสาหกิจขนาดกลางและขนาดย่อม (สสว.) เมื่อวันที่ 29 มิ.ย. ที่ผ่านมา ถึงการที่รัฐบาลสิงคโปร์ยุบสภา เพราะคาดว่า เศรษฐกิจจะย่ำแย่เพื่อเลือกตั้งใหม่ ให้ได้รัฐบาลมีประสิทธิภาพ ว่า นายสมคิด ได้เล่าในที่ประชุมคณะรัฐมนตรี (ครม.) เมื่อวันที่ 30 มิ.ย.ที่ผ่านมา ว่า ได้พูดอะไรกับสื่อมวลชน โดยยอมรับว่า พูดถึงกรณีของสิงคโปร์จริง แต่มีคนนำไปโยงว่า เป็นการพูดมีนัยอยากแนะนำกรณีของไทย ซึ่งนายสมคิดยืนยันว่า ไม่ได้เกี่ยวเลยเมื่อถามว่า มี ส.ส.พรรคพลังประชารัฐบางส่วน ออกมาตอบโต้นายสมคิด ถึงเรื่องนี้ รองนายกฯ กล่าวว่า ตนไม่รู้ ไปถามเขาเอง เมื่อถามต่อว่า นายกรัฐมนตรีเข้าใจในสิ่งที่นายสมคิดพูด ใช่หรือไม่ นายวิษณุ กล่าวว่า ไม่รู้ ผู้สื่อข่าวถามว่า ในที่ประชุม ครม.พูดถึงการยุบสภาด้วยหรือไม่ นายวิษณุ กล่าวว่า ไม่มี
นายวิษณุ เครืองาม รองนายกรัฐมนตรี เผย สมคิด แจง ครม.เรื่อง สิงคโปร์ยุบสภา แค่พูดกับสื่อฯ แต่ถูกคนโยงเป็นการเมืองไทย ยัน นายกฯ ไม่เคยพูดถึงเรื่องยุบสภา 
วิษณุ เครืองาม,สิงคโปร์ยุบสภา,ปรับครม.,พูดกับสื่อ,โยงการเมืองไทย,สมคิด จาตุศรีพิทักษ์,ข่าวทั่วไป